# Letícia Ortiz Rocasolano

Letícia Ortiz Rocasolano (oficialment en castellà Letizia; Oviedo, 15 de setembre de 1972) és la reina consort d'Espanya pel seu matrimoni amb Felip VI, motiu pel qual rep la denominació de reina des del 2014, moment en què el seu marit va accedir a la prefectura de l'Estat espanyol després de l'abdicació del seu pare Joan Carles I. La seva filla gran, Elionor, és la princesa d’Astúries, primera en la línia successòria de la Corona espanyola.
És periodista i va treballar com a professional de la comunicació en diversos diaris i cadenes de televisió, especialment coneguda com a presentadora dels informatius de Televisió Espanyola.

## Biografia

Va néixer a Oviedo el 15 de setembre de 1972, filla del periodista Jesús Ortiz Álvarez i de la infermera Paloma Rocasolano Rodríguez. Per la banda paterna, la família estava vinculada al periodisme, atès que la seva àvia, Menchu Álvarez del Valle, va ser locutora de ràdio a Radio Asturias i Radio Oviedo. El 1987, amb quinze anys, es va traslladar a Rivas-Vaciamadrid per motius professionals del seu pare.
Es va llicenciar en Ciències de la Informació, branca de Periodisme, a la Universitat Complutense de Madrid, on va cursar estudis entre 1990 i 1995. Encara estant a la facultat va començar a col·laborar amb el diari ABC, com a corresponsal de Rivas-Vaciamadrid, i l'Agència EFE on es va integrar a l’àrea de política internacional. Va ser becària del diari asturià La Nueva España, on es va dedicar a les àrees d’economia, televisió i espectacles. Va obtenir un màster en Informació Audiovisual i va viatjar a Guadalajara on va iniciar els estudis de doctorat (que no va concloure) i treballar al diari Siglo 21.
El 1998 va contraure matrimoni amb Alonso Guerrero Pérez, un professor de llengua i literatura amb qui havia tingut una relació de prop de deu anys. Un any més tard es van divorciar.
La seva feina a la televisió va començar a CNN+, un canal privat de notícies del Grupo PRISA. També va treballar a la cadena dels Estats Units Bloomberg TV, un altre canal privat amb seu a Espanya especialitzat en economia, finances i mercats. L’any 2000 va rebre el Premi Mariano José de Larra que concedeix l'Associació de la Premsa de Madrid per la seva tasca com a millor periodista menor de 30 anys. El mateix any s'incorpora a Televisión Española on es va fer càrrec de la presentació d’Informe Semanal i posteriorment va començar a treballar a l'equip d’edició dels noticiaris. Més endavant va presentar el Telediario matinal i va fer de corresponsal a diferents punts del món. L’any 2003 copresentava l’informatiu amb més audiència del canal, feina que va deixar en fer-se pública la seva relació amb Felip de Borbó, l’aleshores príncep d’Asturies.
La Casa Reial espanyola va anunciar l'1 de novembre de 2003 el compromís matrimonial de la parella. L’anunci va ser una autèntica sorpresa per l’opinió pública i els mitjans de comunicació, que desconeixien que hi hagués alguna relació entre ells. El 6 de novembre es va celebrar la petició de mà i el 22 de maig de 2004 van celebrar el seu casament a la catedral de Madrid. Des d’aquell moment va gaudir de la dignitat de princesa d’Astúries, així com de la resta de títols vinculats al successor de la Corona espanyola.
Des del 19 de juny de 2014 rep la denominació de reina, al fer-se efectiva l’abdicació del rei Joan Carles I i en ser proclamat com a rei d’Espanya el seu marit sota el nom de Felip VI, moment en què ella va esdevenir la consort del rei d’Espanya.

## Descendència

Fruit del seu matrimoni amb Felip VI han nascut dues filles:
* Elionor de Borbó Ortiz, princesa d’Asturies; nascuda el 31 d’octubre de 2005.
* Sofia de Borbó Ortiz, infanta d’Espanya; nascuda el 29 d’abril de 2007.

## Referències

* 1 2 «Letizia Ortiz, periodista todoterreno». El Mundo, 02-11-2003.
* ↑ Alegre, Martín «La historia profesional del padre de Letizia hasta llegar a la jubilación: la importancia de llamarse Jesús Ortiz». Informalia - El Economista, 18-02-2021.
* ↑ Verbo, Eduardo «La madre de la Reina Letizia se jubila: de sindicalista a pensionista». El Mundo, 22-04-2017.
* ↑ Romo, Luis Fernando «Muere Menchu Álvarez del Valle, la abuela y referente de la Reina Letizia, a los 93 años». El Mundo, 27-07-2021.
* ↑ Eyre, Pilar «No había dinero para una estufa y Letizia y sus hermanas tenían los labios azules del frío». Lecturas, 17-02-2021.
* ↑ «Letizia vuelve a la facultad de periodismo». La Vanguardia, 14-09-2021.
* ↑ «Corresponsal de ABC en Rivas-Vaciamadrid». ABC, 02-11-2003.
* ↑ Parcero, Jorge C. «Así fue el precoz debut de la reina Letizia en la radio con tan solo once años». Vanitatis - El confidencial, 06-06-2023.
* ↑ «Reina Letizia» (en castellà). Semana. [Consulta: 28 desembre 2023].
* ↑ «La Casa Real anuncia el compromiso del Príncipe con la periodista Letizia Ortiz». El País, 01-11-2003.
* ↑ Castelló, Elena «Así fueron los primeros pasos de Letizia con los Borbón hace 20 años: charlas con Sofía y concierto en el Teatro Real». Mujer Hoy, 04-11-2023.
* ↑ Carpio, José Á. «Letizia, una reina sin precedentes para el siglo XXI». RTVE, 19-06-2014.
* ↑ Galaz, Mábel «Nace la primera hija de los príncipes de Asturias, que se llamará Leonor». El País, 31-10-2005.
* ↑ Cernuda, Olalla; Mucientes, Esther «La segunda hija de los Príncipes se llama Sofía». El Mundo, 29-04-2007.

## Ascendència

| | | | | | 16. | 16. | 16. | 16. |
| | | | | | 8. José Ortiz Pool | 8. José Ortiz Pool | 8. José Ortiz Pool | 8. José Ortiz Pool | | | |
| | | | | | 17. | 17. | 17. | 17. |
| | | | | | 4. José Luis Ortiz Velasco | 4. José Luis Ortiz Velasco | 4. José Luis Ortiz Velasco | 4. José Luis Ortiz Velasco | | | | | | |
| | | | | | | | | 18. | 18. | 18. | 18. |
| | | | | | 9. Carmen Velasco Gutiérrez | 9. Carmen Velasco Gutiérrez | 9. Carmen Velasco Gutiérrez | 9. Carmen Velasco Gutiérrez | | | |
| | | | | | 19. | 19. | 19. | 19. |
| | | | | | 2. Jesús José Ortiz Álvarez | 2. Jesús José Ortiz Álvarez | 2. Jesús José Ortiz Álvarez | 2. Jesús José Ortiz Álvarez | | | | | | | | | |
| | | | | | | | | | | | 20. | 20. | 20. | 20. |
| | | | | | | | 10. Eulalio Álvarez de la Fuente | 10. Eulalio Álvarez de la Fuente | 10. Eulalio Álvarez de la Fuente | 10. Eulalio Álvarez de la Fuente | | | |
| | | | | | 21. | 21. | 21. | 21. |
| | | | | | 5. María del Carmen Álvarez del Valle | 5. María del Carmen Álvarez del Valle | 5. María del Carmen Álvarez del Valle | 5. María del Carmen Álvarez del Valle | | | | | | |
| | | | | | | | | 22. Eustasio del Valle Martín | 22. Eustasio del Valle Martín | 22. Eustasio del Valle Martín | 22. Eustasio del Valle Martín |
| | | | | | 11. Plácida del Valle Arribas | 11. Plácida del Valle Arribas | 11. Plácida del Valle Arribas | 11. Plácida del Valle Arribas | | | |
| | | | | | 23. Justa Arribas Aragón | 23. Justa Arribas Aragón | 23. Justa Arribas Aragón | 23. Justa Arribas Aragón |
| | | | | | 1. Letizia, reina consort d'Espanya | 1. Letizia, reina consort d'Espanya | 1. Letizia, reina consort d'Espanya | 1. Letizia, reina consort d'Espanya | | | | | | | | | |
| | | | | | | | | | | | | | | 24. Miguel Rocasolano Pérez | 24. Miguel Rocasolano Pérez | 24. Miguel Rocasolano Pérez | 24. Miguel Rocasolano Pérez |
| | | | | | | | | | | | 12. Miguel Rocasolano Cebrián | 12. Miguel Rocasolano Cebrián | 12. Miguel Rocasolano Cebrián | 12. Miguel Rocasolano Cebrián | | | |
| | | | | | | | | 25. Francisca Cebrián... | 25. Francisca Cebrián... | 25. Francisca Cebrián... | 25. Francisca Cebrián... |
| | | | | | | | | 6. Francisco Julio Rocasolano Camacho | 6. Francisco Julio Rocasolano Camacho | 6. Francisco Julio Rocasolano Camacho | 6. Francisco Julio Rocasolano Camacho | | | | | | |
| | | | | | | | | | | | 26. | 26. | 26. | 26. |
| | | | | | 13. María Camacho Rodríguez | 13. María Camacho Rodríguez | 13. María Camacho Rodríguez | 13. María Camacho Rodríguez | | | |
| | | | | | 27. | 27. | 27. | 27. |
| | | | | | 3. María Paloma Rocasolano Rodríguez | 3. María Paloma Rocasolano Rodríguez | 3. María Paloma Rocasolano Rodríguez | 3. María Paloma Rocasolano Rodríguez | | | | | | | | | |
| | | | | | | | | | | | 28. | 28. | 28. | 28. |
| | | | | | | | | 14. Enrique Rodríguez... | 14. Enrique Rodríguez... | 14. Enrique Rodríguez... | 14. Enrique Rodríguez... | | | |
| | | | | | 29. | 29. | 29. | 29. |
| | | | | | 7. Enriqueta Rodríguez Figueredo | 7. Enriqueta Rodríguez Figueredo | 7. Enriqueta Rodríguez Figueredo | 7. Enriqueta Rodríguez Figueredo | | | | | | |
| 30. | 30. | 30. | 30. |
| | | 15. María Paloma Figueredo... | 15. María Paloma Figueredo... | 15. María Paloma Figueredo... | 15. María Paloma Figueredo... | | | |
| | | | | | 31. | 31. | 31. | 31. |